Aikuinen 8 €, opiskelija ja eläkeläinen 5 €, alle 12-v. maksutta
Rooliopastus Kronlund Seinäjoen tori Seinäjok Visit Lakeus.jpg
{"fi":"Liput ostetaan etukäteen verkkokaupasta.","sv":"","en":""}
Kesäopastus: Maria Kronlundin kierros - rooliopastus Seinäjoen keskustan alueella
Opastettu kiertokävely Seinäjoen keskustan alueella
Lähde aikamatkalle Seinäjoen keskustaan. Rooliopas esittelee Seinäjoen keskusta-alueen kehittymistä viime vuosisadan alusta tähän päivään mielenkiintoisin tarinoin. Matkataan ajassa taaksepäin Seinäjoen keskustan palstoituksen aikoihin ylikonduktööri Jakob Kronlundin vaimon Marian johdolla (rooliopas). Kuullaan tarinoita Seinäjoen vanhimmista rakennuksista, torielämästä, asemanseudun kehittymisestä sekä nähdään rakennuksia ja niiden yksityiskohtia uusin silmin. Mikä onkaan ollut rakennuksen tarkoitus ja mitä on siitä jäljellä nykypäivänä. Lähtö: Seinäjoen Rautatieaseman edestä, Tuolta se tulee, tuolta se tulee -patsaan juurelta (Valtionkatu 1) Kesto: 1,5 h, kävelymatkaa n. 2,5 - 3 km
Lähtö: Seinäjoen Rautatieaseman piha, Valtionkatu 1, Seinäjoki
Maksuton koko perheen taidetapahtuma Seinäjoen keskustassa 5.-31.7.2021
Into Seinäjoki Oy / Seinäjoen Ammattikorkeakoulu
Tervetuloa kiertämään Taidepolkua Seinäjoen keskustaan heinäkuussa! Polku on maksuton ja koettavissa vuorokauden ympäri 5.-31.7.2021. Taidepolun varrella pääset nauttimaan erilaisista taideteoksista sekä niiden tarinoista. Taidepolulle on myös kätketty arvoitus, jonka ratkaisemalla pääset osallistumaan lahjakorttiarvontaan!
Selmu ry:n Toritorstait tuovat Seinäjoen Keskustorille viikottaista ohjelmaa eri teemoilla koko kesän ajan!
Torstaina 10.6. Keskustorilla laitetaan jalkapallo pyörimään! Kotimainen jalkapallokausi on pyörähtänyt reippaasti käyntiin ja jalkapallon em-kisat ovat ovella. Kello 15 käynnistyvän futisaiheisen toritorstain ohjelmassa on mm. kaikenkattava ja hyvillä palkinnoilla varustettu futis-tietovisa, Toritorstain EM-kisaveikkaus sekä hyväntekeväisyysjoukkue Apollon masinoima pomputtelukisa sekä Halla Esportsin järjestämä FIFA21-turnaus. Kaikissa kisoissa luvassa upeita tuotepalkintoja. Samana torstaina OmaSP-Stadionilla kohtaavat mielenkiintoisessa Veikkausliigaottelussa SJK ja Kuopion Palloseura. Illan ottelua ennakoidaan torilla sekä SJK:n että vierasjoukkue Kupsin lähtökohdista. Matkan torilta illan matsiin voi taittaa esim. SJK:n komealla tapahtumabussilla. Tapahtuman aikataulut: 15:00 Futistorin ohjelma alkaa. FIFA21-turnaus starttaa 15:45 Hyväntekeväisyysjoukkue Apollo esittelee toimintaansa 16:00 Hyväntekeväisyysjoukkue Apollon pallon pomputtelupiste avautuu 16:00 Ennakoidaan illan SJK-Kups ottelua SJK:n Lari Paskin kanssa 16:15 Futisvisa 16:45 Ennakoidaan illan SJK-Kups ottelua vieraskannattajien kanssa 17:00 Visan tulokset ja palkintojen jako 17:30 FIFA21-turnaus ja pompottelukisa päättyvät, tulosten julkaisu 17:30 tapahtuma päättyy ja kaikki suuntaavat OmaSP-stadionille 18:30 alkavaan SJK-Kups matsiin. Säävaraus: Tapahtuma peruuntuu sateisen sään osuessa kohdalle
14€ Aikuiset 10€ Lapset alle 18-vuotta / eläkeläiset / varusmiehet / työttömät
1200x628_HEINÄHATTU, VILTTITOSSU JA LITTOISTEN RIIVIÖ (1).jpg
Heinähattu, Vilttitossu ja Littoisten riiviö
Koko perheen näytelmä Piirin tapahtuma-alueen kesälavalla
Teatteri Hysterian kesätuotanto, koko perheen näytelmä, Sinikka ja Tiina Nopolan Heinähattu, Vilttitossu ja Littoisten riiviö tarjoilee Piirin alueella värikkään version tutusta lastenkirjallisuuden helmestä. Sisarukset Heinähattu ja Vilttitossu päätyvät yhdessä vanhempiensa Hannan ja Matin, naapurin Alibullenin neitien, sekä kylän poliisien Rillirouskun ja Isonavan kanssa mitä ihmeellisimpiin tilanteisiin. Kun Heinähattu ja Vilttitossu riitaantuvat kesken kesäisen päivän, Heinähattu päättää lopettaa puhumisen kokonaan. Silloin tarvitaan kaikkien apua. Voisiko apu löytyä naapurin neitien herkkupöydän ääreltä tai poliisin ihmissuhdeoppaasta? Kuka vie voiton urheilukilpailuissa? Mitä kummaa puuhataan taikinaterapiassa? Ja ennen kaikkea, kuka kumma on mystinen Littoisten riiviö, joka kasteli konstaapeli Rillirouskun vesi-ilmapallolla? Esityksen kesto 1h 30 min Näytelmän esitysoikeuksia valvoo Näytelmäkulma.
Liikennepuisto täyttää 30-vuotta ja synttäreitä juhlistetaan puistossa mukavan tekemisen parissa.
Liikenne- ja fiilispuistossa mukavaa ohjelmaa lapsille ja perheille. Juhlapuheet ja muistelut aloittavat päivän klo 12. Liikuntapalveluiden ohjattu liikunnallinen hetki koko perheelle klo 13. Koko päivän ohjelmassa ovat kepparirata (radan suorittajat voivat osallistua käsintehdyn kepparin arvontaan), aika-ajat radio-ohjattavilla autoilla, onnenpyörä, askartelua ja kasvomaalausta. Paikalla myös nuorisobussi ja fiilispuiston aktiviteetit käytössä. Sofia`s kahvila-kioski palvelee tapahtuman ajan. Tapahtumapäivä on kaikille avoin ja maksuton. Tervetuloa!
Silpulla siistii : Marjo Varpulan ja lasten näyttely
Silpulla siistii näyttelyssä on silpputekniikalla tehtyjä maalauksia
Marjo Varpula ja lapset ovat tehneet silpputekniikalla maalauksia käyttäen hyväkseen sanomalehtisilppua ja paperinarua.
Aila Taipalus: Valon hetki -näyttely Nurmon kirjastossa.
Aila Taipaluksen "Valon hetki" -näyttely Nurmon kirjastossa.
Maria Leskinen ja Hanna-Maria Mainelakeus: Luonnon helmassa
Maria Leskisen ja Hanna-Maria Mainelakeuden taidenäyttely Kehys-Art Ikkunagalleria 24/7:ssä, Seinäjoella
Kokosimme näytteyn meitä kahta kuvataiteilijaa yhdistävillä luonto- ja eläinaiheisilla piirustuksilla ja maalauksilla. Teoksissamme ilmenee arvostuksemme monimuotoista luontoa kohtaan. Lämpimästi tervetuloa näyttelyyn Kehys-Art Ikkunagalleria 24/7:ään Seinäjoelle. Ikkunagalleria 24/7 sijaitsee aivan Seinäjoen pääkirjasto Apilan vieressä.
Kehys-Art Ikkunagalleria 24/7, Ammattikoulunkatu 2, Seinäjoki
Pääsylipun hinta 10€ päivä, alle 10-vuotiaat lapset ilmaiseksi
Kansallisen tason esteratsastuskilpailut Seinäjoen Ravikeskuksen uudella kilpailuareenalla.
Finland Horse Show järjestää Seinäjoen ravikeskuksessa kansallisen tason estekilpailut Seinäjoki Horse Show 17.-20-6.2021. Kilpailtavat luokat estekorkeudella 70-140cm. Tule paikan päälle näkemään Suomen huippuratsastajat, maistelemaan Horseman Street Food tapahtumaravintolan maukkaita herkkuja ja tutustumaan mielenkiintoiseen expoalueeseen! Paikan päällä myös mm. kanihyppykilpailut, poniajelua ja iltajuhla hauskan ohjelman kera! Tervetuloa!
Selmu ry:n Toritorstait tuovat Seinäjoen Keskustorille viikottaista ohjelmaa eri teemoilla koko kesän ajan! Ensimmäinen Toritorstai vietetään Kulttuuripäivän merkeissä 3.6. klo 12-16. Tero Hautamäen (Epari) johdolla otetaan katsaus Seinäjoen kesän kulttuuritarjontaan. Paikalle saapuvat kertomaan tulevasta mm. Milla Hautala (Seinäjoen kaupunginteatteri) ja Pasi Ojala (Tangomarkkinat). Lavalla nähdään myös kesäteattereiden toimesta maistiaisia kesän ohjelmistosta. Kulttuurityöpaja Preppaamo toteuttaa tapahtumassa kansalaisideointityöpajan, jossa otetaan vastaan toritapahtumiin liittyviä ajatuksia ja ideoita. Työpajaan voi osallistua myös etänä täyttämällä tämän linkin takaa avautuvan lomakkeen: <a href="https://l.facebook.com/l.php?u=https%3A%2F%2Fbit.ly%2Ftorikysely%3Ffbclid%3DIwAR1F71iWk7mCLzcDJ2OoWfyGTBf5P6cOuWhjzEEZ2Q1E7w2o8wAcTCm4kmA&h=AT1UEcLQkm0lu8CehB__ce1afwuvDExdLWJFud8iJFTEHE5tL9wSD--xlocbXpLQEVh9zf5tKr4CmBRisaE4H7vCkC7CfBE64H4jXzIPpSeAyVbV1ChXekcSKLgX51TXyw&__tn__=q&c[0]=AT1kCDWRxU4WFTMKquHCZCnwUQ6DOvAMnjL8JXbXz0kulr6g9Av_4CzAnOSoCsUuv1miObsEjVS_D8BUlNk6mxqnEoLqyY43c013nuun4ykItq76YGlKIRn4VTvnHHkhp01usZOycCeNkgzl8ukhQIUa">http://bit.ly/torikysely Tapahtumalla on säävaraus.
6/4 €, alle 18-vuotiaat maksutta, Museokortti ja kulttuuriedut
Anne Katrine Senstad: Radical Light - Elements VI
Norjalaisen taiteilijan immersiivinen valo- ja ääniteos ensi kertaa Suomessa
Radical Light on immersiivinen tilallinen valo-, ja ääni-installaatio, joka tutkii tilan havaitsemisen käsitteitä ja valoa, väriä ja ääntä kognitiivisen järjestelmämme kautta. Kokemukselliseen installaatioon liittyy arvostetun säveltäjän JG Thirlwellin ympäröivä ääretön äänisävellys. Radical Light nähdään ensi kertaa Suomessa. “Neonin konsepti koetaan aineena ja eetterinä, koska lasiputkien sisältämät jalokaasut lähettävät sähköisiä sykkeitä ja aaltomuotoja esteettisen kokemuksen kautta. Arkipäiväisessä elämässä meihin kohdistuu kaikenlaisia teknisiä laitteita ja digitaalisia esityksiä, vaikka itse koen, että ihmiskehon, silmien ja mielen kannalta olisi paljon luonnollisempaa kokea valon ja värien aistimuksia taiteenmuotona neonin kautta. Me ihmisinä koemme alkeellista ja vaistomaista vetoa neoniin", Anne Katrine Senstad kertoo. Anne Katrine Senstad on norjalainen kuvataiteilija. Senstadin taiteellinen tuotanto liikkuu installaatioiden, valokuvan, videon, neonvaloveistosten, immersiivisyyden ja paikkasidonnaisen taiteen alueilla. Hän on erityisen kiinnostunut havainnosta ilmiönä ja valon, äänen ja värin suhteesta ihmisen kognitiiviseen järjestelmään. Tekstipohjaisissa teoksissaan hän sivuaa dialektiikkaa, kirjallisuutta, kieltä ja filosofiaa. Hänen teoksiaan on ollut esillä Centre Pompidoussa Pariisissa, Haus Der Kultur Der Weltissä Berliinissä, Beirutin taidekeskuksessa sekä useissa muissa taidemuseoissa ja näyttelytiloissa ympäri maailman. Hänen teoksiaan on useissa kaupallisissa, yksityisissä ja museokokoelmissa. Näyttely järjestetään tallinnalaisen Kai Kunstikeskuksen kanssa. Näyttelyn toteutumista on tukenut Taiteen edistämiskeskus.
Seinäjoen taidehallin ryhmänäyttelyn taiteilijat ovat Anni Haunia, Erika Hirsimäki, Ilai Elias Lehto, Ninni Luhtasaari ja Anna-Karoliina Vainio
PISTO. on viiden nuoren suomalaisen nykytaiteilijan yhteisnäyttely. Seinäjoen taidehallin ohjelmatiimi on kuratoinut näyttelyyn nuoria tekijöitä, joita yhdistää tekstiili tekniikkana ja materiaalina. Tekniikan lisäksi taiteilijoita yhdistää leikkisyys ja toisaalta kantaa ottava asenne, sekä perinteiseksi mielletyn tekniikan käyttäminen ja soveltaminen uudella tavalla. Näyttely käy vuoropuhelua näyttelytilan kanssa: Taide- ja kulttuurikeskus Kalevan Navetassa on toiminut tekstiilituotteita valmistava verkatehdas vuosina 1909 – 1929. Sen jälkeen vuosikymmeniä puolustusvoimien varastona toiminut rakennus on jälleen 2020-luvulla pehmeiden materiaalien koti, koska talossa toimii muiden taide- ja kulttuuritoimijoiden ohella käsityö- ja taitokeskus sekä –myymälä. Näyttelyn taiteilijat ovat Anni Haunia, Erika Hirsimäki, Ilai Elias Lehto, Ninni Luhtasaari ja Anna-Karoliina Vainio. Näyttelyn yhteydessä järjestetään yhteistyössä Taito Etelä-Pohjanmaa ry:n kanssa kolme aikuisille suunnattua nykytaidetta ja tekstiiliä yhdistelevää työpajaa: Jatkuu kääntöpuolella 19.6., Kolmiulotteista taidetta Power tex -kovettaja-aineen avulla 1.7. ja 8.7. sekä Kokeellista, kiemurtelevaa kudontaa 10.7. Työpajoihin ilmoittaudutaan Taito Etelä-Pohjanmaa ry:n verkkokaupassa.
PISTO.-näyttelyn taiteilijat esittelevät töitään yleisölle.
PISTO. on viiden suomalaisen nuoren nykytaiteilijan yhteisnäyttely. Näyttelyn taiteilijoita yhdistää tekstiilin käyttö materiaalina ja tekniikkana sekä perinteiseksi mielletyn tekotavan oivaltava ja uudistava käyttö. Paikalla taiteilijatapaamisessa ovat Ilai Elias Lehto, Anna-Karoliina Vainio ja Ninni Luhtasaari. Taiteilijat ovat paikalla näyttelyssä klo 12-13. PISTO. on esillä Seinäjoen taidehallin Vintillä 16.6. - 21.8.2021. Kuva: Ninni Luhtasaari. Pantera albums ranked, 2021.
Pyöräsuunnituksen ja junioreiden pyöräsuunnistuksen MM-kisat Kuortaneella, Seinäjoella ja Alajärvellä
Pyöräsuunnistuksen ja pyöräsuunnistuksen MM-kisat järjestetään Kuortaneella, Seinäjoella ja Alajärvellä 12. - 17.6.2021. Kilpailupäivät - La 12.6. Massastartti Kuortaneella - Su 13.6. Sprintti Seinäjoella (Tanelinlampi) - Ma 14.6. Keskimatka Alajärvellä (Valkealampi) - Ke 16.6. Pitkä matka Kuortane - To 17.6. Viesti Seinäjoki (Jouppilavuori) HUOM! Kisat käydään ilman yleisöä!
Suljetut ovet -museodraamakierros kuljettaa katsojansa 1800-luvulle Törnävän kartanon kulta-aikoihin kokemaan itse vuosisadan rakkaustarinan.
Kulttuurikollektiivi Sillan Suljetut ovet –museodraamakierrokset palaavat kesällä 2021 Törnävän kartanoon! Viime kesänä suursuosion saavuttaneet, loppuunmyydyt kierrokset kuljettavat jälleen katsojansa 1800-luvulle kartanon kulta-aikoihin draaman keinoin. Eletään 1840-lukua. Kartanoon saapuu uusi taloudenhoitaja Catharina Charlotta Jernberg, joka tuo valoa ja iloa sen hiljaisiin huoneisiin. Pian kartanon hymytön isäntäkin, Gustaf Adolf Wasastjerna, huomaa talouden kukoistavan tämän nuoren naisen huomassa. Ei mene kauaa, kun kylällä kuhistaan, mitä kartanon suljettujen ovien takana tapahtuu. Suljetut ovet -museodraamakierrokset toivottavat katsojat tervetulleeksi tutustumaan kartanon historiaan ja vuosisadan rakkaustarinaan sen todellisilla tapahtumapaikoilla. Östermyran kartanon eri huoneissa kulkeva esitys johdattelee herrasväen elämäntapaan ja houkuttaa kurkistamaan suljettujen ovien taakse. Esitykset: Pe 18.6. klo 18 Suljetut ovet-ensi-ilta La 19.6. klo 16 & 19 Suljetut ovet –esitys Ti 6.7. klo 14 Suljetut ovet –esitys Ke 7.7. klo 14 Suljetut ovet –esitys To 8.7. klo 14 Suljetut ovet –esitys Ti 20.7. klo 14 & 18 Suljetut ovet –esitys Ke 21.7. klo 14 Suljetut ovet –esitys Ti 27.7. klo 14 & 18 Suljetut ovet –esitys Ke 28.7. klo 14 Suljetut ovet –esitys Ti 3.8. klo 14 & 18 Suljetut ovet –esitys La 7.8. klo 18 Suljetut ovet –esitys Lisätiedot esityksestä: https://www.kulttuurikollektiivisilta.fi/projektit/suljetut-ovet * * * * * * * * * * * * * * * * * * * * * * * * * * * * * * * * * * * * * * * * * * Työryhmä: Näyttelijät: Juulia Soidinaho, Rami Mäkilaine, Tapio Järvinen, Matti Hietala, Salla Honkanen ja Petteri Heinola Ohjaus: Juulia Soidinaho Puvustus ja tarpeisto: Annukka Mäntynen Kuvat: Jasmiina Soidinaho Tuotanto: Kulttuurikollektiivi Silta / Juulia Soidinaho ja Elina Sipilä Museodraamakierrokset järjestetään yhteistyössä Kulttuurikollektiivi Sillan, Seinäjoen kaupungin, Seinäjoen kaupunginteatterin sekä Teatteri Hysterian kanssa. Esitystä tukee Suomen Kulttuurirahaston Etelä-Pohjanmaan rahasto.